Okresná prokuratúra Žiar nad Hronom 
Nám. Matice slovenskej 6, 965 01 Žiar nad Hronom 	

Sp. zn. : 2 Pv 29/13/6613	Žiar nad Hronom, 28.11.2014
EEČ : 2-52-179-2014

U Z N E S E N I E

Trestná vec:	obvinený XXXXX 
Trestný čin:	úverový podvod podľa § 250a odsek 1 Trestného zákona číslo 140/1961 Zbierky zákonov v znení zákona číslo 227/2005 Zbierky zákonov

Rozhodol: 	prokurátorka Okresnej prokuratúry Žiar nad Hronom
Podľa § 215 odsek 1 písmeno d (§ 9 odsek 1 písmeno a) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, 
stíhaného za trestný čin úverového podvodu podľa § 250a ods. 1 Tr. zák. č. 140/1961 Zb, účinného do 1.1.2006 na tom skutkovom základe, že dňa 26.11.2004 uzatvoril v pobočke Všeobecnej úverovej banky v Žiari nad Hronom zmluvu o poskytnutí flexipôžičky XXXXX vo výške 2655,51,-€, ktorú sa zaviazal splácať v pravidelných 48 mesačných splátkach po 77,87,-€, pričom k žiadosti o flexipôžičku predložil falošné potvrdenie o príjme, splátky pravidelne nesplácal, čím Všeobecnej úverovej banke, a.s. Mlynské Nivy 1, XXXXX spôsobil škodu vo výške 2426,43,-€,

lebo je trestné stíhanie neprípustné podľa § 9 odsek 1 písmeno a/ Trestného poriadku.

Odôvodnenie:
	Uznesením policajného orgánu PZ Žiar nad Hronom ČVS:ORP-1021/OSV-06 zo dňa 24.08.2006 bolo začaté trestné stíhanie a dňa 17.10.2006 vznesené obvinenie XXXXX, nar. XXXXX XXXXX, na vyššie uvedenom skutkovom základe.

	Následne bolo trestné stíhanie uznesením policajného orgánu PZ ČVS:ORP-1021/- OSV-ZH-2006 zo dňa 12.12.2006 prerušené pre neprítomnosť obv. XXXXX, nakoľko sa nepodarilo zistiť miesto jeho pobytu. Po obv. XXXXX bolo dňa 12.12.2006 vyhlásené pátranie. Uznesením povereného príslušníka OO PZ Žiar nad Hronom ČVS:ORP-913/ZH-ZH-2014 zo dňa 31.10.2014 bolo v trestnom stíhaní podľa § 228 ods. 5 Trestného poriadku pokračované

Vzhľadom na ust. § 2 Trestného zákona, podľa ktorého sa trestnosť činu  posudzuje a trest sa ukladá podľa zákona účinného v čase, keď bol čin spáchaný a ak v čase medzi spáchaním činu a vynesením rozsudku nadobudnú účinnosť viaceré zákony, trestnosť činu sa posudzuje a trest sa ukladá podľa zákona, ktorý je pre páchateľa priaznivejší, je potrebné v tomto prípade postupovať v zmysle ust. Trestného zákona č. 140/1961 Zb. v platnom znení, nakoľko tento je pre obv. XXXXX priaznivejší.

Trestný zákon č. 140/1961 Zb., v znení neskorších zmien a doplnkov, účinný do 1.1.2006, v osobitnej časti, dovoľuje uložiť za trestný čin úverového podvodu podľa  § 250a ods. 1 trest odňatia slobody až na tri roky.

Podľa § 67 Trestného zákona č. 140/1961 Zb., v znení neskorších zmien a doplnkov, účinného do 1.1.2006, trestnosť činu zaniká uplynutím premlčacej doby, ktorá je päť rokov, ak je horná hranica trestnej sadzby odňatia slobody viac ako jeden rok.
 
	Podľa § 67 ods. 2 Trestného zákona č. 140/1961 Zb., v znení neskorších zmien a doplnkov, účinného do 1.1.2006, sa do premlčacej doby nezapočítava

a) doba, po ktorú nebolo možné páchateľa postaviť pred súd pre zákonnú prekážku,
 
b) doba, po ktorú sa páchateľ zdržiaval v cudzine,
 
c) skúšobná doba podmienečného zastavenia trestného stíhania,
 
d) doba, po ktorú bolo dočasne odložené vznesenie obvinenia podľa § 162a Trestného poriadku,
 
e) doba, po ktorú bolo prerušené trestné stíhanie podľa § 173 ods. 2 Trestného poriadku.
 
 Premlčanie trestného stíhania sa prerušuje vznesením obvinenia pre trestný čin, o premlčanie ktorého ide, ako aj po ňom nasledujúcimi úkonmi policajného orgánu, vyšetrovateľa, prokurátora alebo súdu smerujúcimi k trestnému stíhaniu páchateľa, alebo ak páchateľ spáchal v premlčacej dobe trestný čin nový, na ktorý tento zákon ustanovuje trest rovnaký alebo prísnejší. Prerušením premlčania sa začína nová premlčacia doba.

	Premlčacia doba vyššie uvedeného trestného činu teda  začala plynúť dňom 18.12.2006 a uplynula dňa 12.12.2011. 

	Preštudovaním vyšetrovacieho spisu bolo zistené, že obv. XXXXX nespáchal počas plynutia premlčacej doby žiadny trestný čin, rovnako nemal vedomosť o tom, že je trestne stíhaný za trestný čin úverového podvodu podľa  § 250a ods. 1 zákona č. 140/1961 Zb., v znení neskorších zmien a doplnkov, účinného do 1.1.2006, nakoľko mu nebolo doručené uznesenie o vznesení obvinenia a nebolo možné v danom prípade ani aplikovať ust. § 71 a nasl. Trestného poriadku.

	Vzhľadom na vyššie uvedené skutočnosti premlčacia doba teda nebola žiadnym spôsobom uvedeným v 67 ods. 2, 3  zákona č. 140/1961 Zb., v znení neskorších zmien a doplnkov, účinného do 1.1.2006, prerušená.

	Podľa § 215 ods. 1 písm. d/ Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku. Podľa § 9 ods. 1 písm. a/ Trestného poriadku trestné stíhanie nemožno začať a ak už bolo začaté, nemožno v ňom pokračovať a musí byť zastavené, ak je trestné stíhanie premlčané.

Na základe týchto skutočností som rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Karin Valentová
prokurátorka